Na temelju članka 44. Statuta Općine Sokolovac (”Službeni glasnik Koprivničko-križevačke županije” broj 5/13. i 3/18) i članka 6. stavka 2. Pravilnika o stipendiranju studenata s područja Općine Sokolovac (KLASA: 604-01/18-01/01, URBROJ: 2137/14-18-1 od 23. listopada 2018.), općinski načelnik Općine Sokolovac 30. studenoga 2018. donio je

**O D L U K U**

**o dodjeli studentskih stipendija studentima**

**s područja Općine Sokolovac u akademskoj godini 2018./2019.**

Članak 1.

Studentske stipendije u akademskoj godini 2018./2019. dodjeljuju se studentima sukladno listi reda prvenstva koju je utvrdilo Povjerenstvo za utvrđivanje liste reda prvenstva za dodjelu studentskih stipendija za studente s područja Općine Sokolovac u akademskoj godini 2018./2019.

Članak 2.

Studentske stipendije dodjeljuju se sljedećim studentima s područja Općine Sokolovac:

|  |  |  |
| --- | --- | --- |
| **Redni broj** | **Ime prezime** | **Broj bodova** |
| 1. | Denis Pomahač | 80 |
| 2. | Damir Jakus | 80 |
| 3. | Luka Ban | 70 |
| 4. | Viktorija Robotić | 60 |
| 5. | Nikolina Mesić | 60 |
| 6. | Leo Bakšaj | 50 |
| 7. | Ivana Šipka | 40 |

Članak 3.

Stipendija se utvrđuje u iznosu od 500,00 kuna mjesečno, a isplaćivat će se za svih dvanaest mjeseci u godini na žiro račun korisnika stipendije do zadnjeg dana tekućeg mjeseca za prethodni mjesec.

Članak 4.

Korisnik stipendije i Općina Sokolovac koju zastupa općinski načelnik Općine Sokolovac, zaključit će jednogodišnji ugovor o stipendiranju sukladno odredbi članka 15. Pravilnika o stipendiranju studenata s područja Općine Sokolovac.

Članak 5.

Prije sklapanja ugovora o stipendiranju, student je dužan dostaviti bjanko zadužnicu na iznos do 10.000,00 kuna ovjerenu kod javnog bilježnika u svrhu osiguranja vraćanja stipendije za slučaj da ne ispuni uvjete za oslobađanje obveze vraćanja primljenog iznosa stipendije.

Članak 6.

Ova Odluka stupa na snagu danom donošenja, a objavit će se na oglasnoj ploči i internetskoj stranici Općine Sokolovac ([www.sokolovac.hr](http://www.sokolovac.hr)).

OPĆINSKI NAČELNIK

OPĆINE SOKOLOVAC

KLASA: 604-01/18-01/01

URBROJ: 2137/14-18-5

Sokolovac, 30. studenoga 2018.

Općinski načelnik:

Vlado Bakšaj, univ.spec.oec.